**Pamokos konspektas**

**„KAS YRA VERSLININKAS?“**

**Pamokos uždavinys** - Įtvirtinsime buitinių atliekų rūšiavimą, jų perdirbimą, išsiaiškinsime, kas yra šiuolaikinis verslininkas ir sukursime bent 1-2 prekių bei paslaugų verslus.

Pamokos pradžioje pakartosime:

• buitinių atliekų rūšiavimo būdus;

• rūšiuosime atliekas į joms skirtas dėžes;

• prisiminsime, kokias atliekas galima perdirbti;

• koks ženklas yra ant pakuočių ir gaminių, kuriuos galima perdirbti (Mebijus);

• kur dėti baterijas ir vaistus.

Iškeliu klausimus kritinio mąstymo diskusijai:

„Kodėl žmonės užsiima verslu?

„Kas svarbiau, sudėtingiau - gaminti prekes ar teikti paslaugas?“

Pasiskirstome į dvi grupes. Grupės išsitraukia užduotis-viena grupė kurs verslą gamindama prekes, o kita kurs verslą teikdama paslaugas.

Paskelbiu **vertinimo kriterijus**:

1. Už aktualią verslo idėją

2. Už verslo idėjos pristatymą

3. Už kūrybiškumą

4. Už susitarimų laikymąsi

Grupių verslo vadovai pristato savo kuriamo verslo idėjas.

Išsiaiškinama, ką reikia daryti, norint sukurti verslą.

Norint sukurti verslą, **verslininkas turi**:

1.SUGALVOTI TINKAMĄ IDĖJĄ

2. SUBURTI GERĄ KOMANDĄ

3. SUKURTI VERSLO PLANĄ

4. TURĖTI PRADINĮ KAPITALĄ

Po to vyksta darbas grupėse. Kiekvienas grupės narys pasirenka veiklą už kurią

bus atsakingas versle.

Grupės su savo komandos nariais pristato verslo planą, užduoda klausimus.

**I grupė pristatė „Vaistų gamybos verslą“** pritaikydama šių dienų aktualijai - Korona viruso plitimui. Kiekvienas komandos narys apibūdino savo veiklą.

**II grupė pristatė paslaugą teikiantį verslą „Gyvūnų polikliniką“** taip pat pritaikydama šių dienų aktualijai - benamių gyvūnų priežiūrai ir gydymui. Kiekvienas komandos narys apibūdino savo veiklą.

Po pristatymo vyko **diskusijos**, kurių metu buvo aiškinamasi, **be ko verslininkui** būtų sunku išsiversti. Visi nutarė, kad be geros komandos verslas neduos pelno. Taip pat buvo išsiaiškintos bei aptartos **verslininko savybės**:

**ATKAKLUS**

**BENDRAUJANTIS**

**VISUOMET DIRBANTIS**

**NEPASIMETANTIS**

**PRIPAŽĮSTANTIS KLAIDAS**

**IŠRADINGAS**

**ENERGINGAS**

**UŽKREČIANTIS SAVO IDĖJOMIS**

Pamokos pabaigoje aptariame, kas pavyko, ką reikia patobulinti, įvertiname ir įsivertiname veiklą pamokoje. Įvertinu grupių veiklą pagal pamokos pradžioje paskelbtus vertinimo kriterijus.

Pamokos autorė: Vilija Balevičienė.

Ugdymo įstaiga: Pilviškių „Santakos“ gimnazija“.